টমাস আউগুস্তুস ওয়াটসন
টমাস আউগুস্তুস ওয়াটসন () (১৮ই জানুয়ারি, ১৮৫৪ - ১৩ই ডিসেম্বর, ১৯৩৪) ছিলেন একজন আমেরিকান যিনি আলেকজান্ডার গ্রাহাম বেলের সহায়ক ছিলেন এবং ১৮৭৬ সালের টেলিফোন আবিষ্কারের অন্যতম প্রবর্তক হিসেবে সীকৃত। তিনি অতি পরিচিত কারণ তার নাম টেলিফোনের প্রথম শব্দ হিসেবে উচ্চারিত করা হয়। গ্রাহাম বেলের গবেষণাগারের নোট বই অনুসারে, গ্রাহাম বেল তার নতুন আবিষ্কার দিয়ে প্রথম শব্দ বলেছিলেন, "মিস্টার ওয়াটসন, এদিকে আসুন - আপনাকে আমি দেখতে চাই"।
বিং ক্রাজবি
১৯৩১ থেকে ১৯৫৪ সালে প্রথম মাল্টিমিডিয়া তারকা ক্রাজবি রেকর্ড বিক্রি, বেতার রেটিং ও চলচ্চিত্রের আয়ের দিক থেকে সকলের শীর্ষে ছিলেন। তার কর্মজীবনের শুরুর দিকে প্রযুক্তিগত রেকর্ডিংয়ের উদ্ভাবন তথা মাইক্রোফোন আবিষ্কার হয়। এর ফলে তিনি এক ধরনের নতুন গায়কী ধরন শুরু করেন যা তাকে অনুসরণ করা অনেক জনপ্রিয় গায়ক, যেমন পেরি কোমো, ফ্রাঙ্ক সিনাত্রা, ডিক হেমস, ও ডিন মার্টিনকে প্রভাবিত করে। ইয়াঙ্ক ম্যাগাজিন উল্লেখ করে যে তিনি দ্বিতীয় বিশ্বযুদ্ধে বেশিরভাগ মার্কিন সেনাদের নৈতিকতা গঠনে সহায়তা করেন। ১৯৪৮ সালে আমেরিকার এক জরিপে তাকে "সবচেয়ে প্রশংসিত জীবিত ব্যক্তি" বলে ঘোষণা করে, তার পিছনে ছিলেন জ্যাকি রবিনসন ও পোপ দ্বাদশ পিয়ুস। এছাড়া ১৯৪৮ সালে মিউজিক ডাইজেস্ট ধারণা করে রেকর্ডকৃত বেতার সঙ্গীতে ৮০,০০০ সপ্তাহ ঘন্টার অর্ধেকের বেশির সময় তার রেকর্ড বাজে।